વિજાપુર તાલુકાનાં તાતોસણ ગામની સીમમાં હત્યા કરીને અવાવરૂ કુવામાં ફેંકી દેવાયેલી રાજસ્થાની મહિલાનાં હત્યા કેસનો ભેદ એલસીબી પોલીસે ઉકેલી નાંખ્યો છે. આ કેસમાં બિલીયા ગામનાં જગદીશ રાવળ નામનાં ઈસમની ધરપકડ કરીને વિજાપુર પોલીસને સોંપ્યો છે.રસોડાનાં કામકાજ માટે આવેલી રાજસ્થાની મહિલા સાથે પ્રેમસંબંધ બાંધી નક્કી કરેલાં લગ્ન કરવાનો ઈન્કાર કરતાં થયેલી તકરારનાં પરિણામે આરોપીએ મહિલાનાં માથાનાં ભાગે પથ્થર મારી મોતને ઘાટ ઉતારી દીધી હતી.